Enni Nurmi

Enni Sylvi Henriikka Nurmi (s. 4. heinäkuuta 1998 Espoo) on suomalainen yleisurheilija, jonka päälaji on kilpakävely. Hän edustaa Espoon Tapioita ja häntä valmentaa Veli-Matti Ranta, aiemmin vuosina 2014–2021 Jani Lehtinen, vuosina 2021–2022 Simon Baker ja vuosina 2022–2023 Siw Karlström.

Nurmi on voittanut 10 kilometrin kävelyssä kultaa Lappeenrannan Kalevan kisoissa 2019, Joensuussa 2022 ja Vaasassa 2024 sekä saavuttanut hopeaa Porin Kalevan kisoissa 2015 ja Jyväskylän Kalevan kisoissa 2018. 10 000 metrin kävelyssä hän voitti kultaa Espoon Kalevan kisoissa 2025. Maantiekävelyn SM-kilpailuissa 20 kilometrin matkalla hän on voittanut kultaa vuosina 2022, 2024 ja 2025. Hän on saavuttanut 3 × 3 000 metrin kävelyviestissä SM-kultaa 2015, 2016, 2019, 2020, 2022, 2023 ja 2024, SM-hopeaa 2013 ja 2021 sekä SM-pronssia 2014. Sisäratojen SM-kilpailuissa hän saavutti 3 000 metrin kävelyssä kultaa 2016 ja 2023, hopeaa 2019 ja 2022 sekä pronssia 2015. 5 000 metrin kävelyssä hän sai SM-hopeaa 2024.

Nurmi sijoittui 10 000 metrin kävelyssä alle 20-vuotiaiden sarjassa 18:nneksi EM-kilpailuissa 2015 ja 27:nneksi MM-kilpailuissa 2016. Hän oli 20 kilometrin kävelyssä neljästoista alle 23-vuotiaiden EM-kilpailuissa 2019. Eugenen MM-kilpailuissa 2022 hän sijoittui 20 kilometrillä 29:nneksi ajalla 1.37.29  ja saman kesän Münchenin EM-kilpailuissa 15:nneksi ajalla 1.36.56. Hän on voittanut Suomi–Ruotsi-maaottelun 5 000 metrin kävelyn vuosina 2016, 2022, 2024 ja 2025.

Helmikuussa 2016 Nurmi käveli sisäradoilla 5 000 metrillä ajan 22.42,9, joka on Suomen halliennätys naisten, 22-vuotiaiden ja 19-vuotiaiden sarjassa. Edellinen ennätys oli Heli Nevanpään hallussa.

 Henkilökohtaiset ennätykset 

 Ulkoradat 
LajiAikaPaikkaPäivä3 000 m kävely12.56,23 Espoo  6. kesäkuuta 20165 000 m kävely21.43,44Helsinki4. syyskuuta 202210 000 m kävely45.31,86Riihimäki  23. heinäkuuta 20245 km kävely22.41Fredrikstad17. syyskuuta 201610 km kävely46.43Vaasa27. kesäkuuta 202420 km kävely1.34.56Laitila21. toukokuuta 2022

 Sisäradat 
Laji  Aika  Paikka  Päivä3 000 m kävely  12.56,28  Helsinki  18. helmikuuta 20235 000 m kävely  22.26,65ot Tampere  17. helmikuuta 2024

Lähde

 Lähteet 

Luokka:Suomalaiset kävelijät
Luokka:Vuonna 1998 syntyneet
Luokka:Elävät henkilöt